**Se aprobă,**

**Secretar de Stat,**

**Ionel Florian LIXANDRU**

**Către**

**Inspectoratul Şcolar al Municipiului Bucureşti/Inspectoratul Şcolar al Judeţului…………..**

**În atenţia inspectorului şcolar general şi a inspectorului de fizică**

 În perioada 26 octombrie – 28 octombrie 2018, va avea loc la Brăila, **a XXVIII –a** ediţie a **Concursului Naţional de Fizică „Evrika” destinat elevilor din clasele a VII –a – a XII –a**, inclus în Calendarul competiţiilor şcolare finanţate de MEN, aprobat cu nr. 24982/22.01.2018, în conformitate cu reglemetările în vigoare

**Pentru buna desfăşurare a concursului vă facem următoarele precizări:**

Programul concursului:

* Vineri, 26 octombrie 2018– sosirea delegaţiilor şi festivitatea de deschidere;
* Sâmbătă, 27 octombrie 2018 – desfăşurarea probelor de concurs;
* Duminică, 28 octombrie 2018– festivitatea de premiere.

 Din judeţul dumneavoastră, va participa câte un elev/clasă şi un profesor însoţitor. Din municipiul Bucureşti participă 4 elevi/clasă şi 2 profesori însoţitori. Pentru selecţia elevilor care participă la competiţie se va ţine cont de următoarele criterii, în următoarea ordine: (1) premiu/menţiune la următoarele competiţii internaţionale desfăşurate în anul 2018: Olimpiada Internaţională de Fizică, Olimpiada de Fizică a Ţărilor din Asia, Olimpiada de Fizică a Uniunii Europene, Concursul interdisciplinar Tuymaada – fizică , Olimpiada de Ştiinţe a Uniunii Europene – fizică, (2) poziţia în clasamentul pentru selecţia lotului lărgit pentru fizică, (3) premiu menţiune/ poziţia în clasamentul final la Olimpiada Naţională de Fizică 2018. La fiecare clasă, subiectele de concurs vor cuprinde integral temele din programa de fizică din clasa precedentă. Membrii comisiei centrale care redactează subiectele, precum şi membrii secretariatului vor fi prezenţi la Brăila în data de 26 octombrie 2018, ora 8:00.

Datele referitoare la participarea delegaţiei vor fi transmise, până pe data de 22 octombrie 2018, doamnei inspector Mariana Constantinescu , pe adresa de e-mail mariana\_constantinescu@yahoo.com precum şi prin fax la I.S.J. Brăila. Înregistrarea în competiţie a participanţilor va fi realizată electronic de către inspectorul care are în responsabilitate disciplina fizică în cadrul fiecărui ISJ/ISMB, conform procedurii de înregistrare electronica ce va fi transmisă acestora de către organizatori.

Cheltuielile vor fi suportate în conformitate cu prevederile HG 536/27.07.2016, după cum urmează:

Pentru elevii şi profesorii însoţitori:

* **cheltuielile de transport** vor fi suportate de către unităţile şcolare, din veniturile proprii ale bugetelor locale ale unităților administrativ-teritoriale, de care acestea aparțin;
* cheltuielile **pentru masă şi cazare** vor fi suportate de către ISJ Brăila, din fondurile alocate pentru competiţie de către MEN.

Pentru membrii Comisiei centrale, conform art. 4 alin. b(ii), cheltuielile de cazare ce vor fi de maximum 125 lei/zi, de transport şi respectiv de diurnă, vor fi suportate astfel:

* pentru profesorii din învăţământul preuniversitar de către ISMB/Inspectoratul Școlar al județului din care aceştia provin;
* Pentru profesorii universitari de către Inspectoratul Școlar al Județului Brăila.

**DIRECTOR GENERAL, DIRECTOR,**

**Corina MARIN Adrian Bărbulescu**

**INSPECTOR GENERAL,**

**Sorin Trocaru**